Euroopan yhteisöjen ja niiden jäsenvaltioiden sekä Puolan tasavallan välisen assosiaatioon perustuvan Eurooppa-sopimuksen mukainen, Puolan öljyalan nykyaikaistamista koskeva Euroopan yhteisön ja Puolan tasavallan välinen kirjeenvaihtona tehty sopimus



Virallinen lehti nro L 165 , 10/06/1998 s. 0016 - 0019



Euroopan yhteisöjen ja niiden jäsenvaltioiden sekä Puolan tasavallan välisen assosiaatioon perustuvan Eurooppa-sopimuksen mukainen, Puolan öljyalan nykyaikaistamista koskeva Euroopan yhteisön ja Puolan tasavallan välinen KIRJEENVAIHTONA TEHTY SOPIMUS A. Yhteisön kirje Brysselissä 3 päivänä maaliskuuta 1998. Arvoisa Herra, Minulla on kunnia viitata Euroopan yhteisön ja Puolan tasavallan välillä 17 ja 18 päivänä lokakuuta 1996 käytyihin neuvotteluihin, jotka koskivat Puolan öljyalaa. Vahvistan, että Euroopan yhteisö hyväksyy 17 ja 18 päivänä lokakuuta 1996 neuvotellun ja assosiaatiokomitean 6 ja 7 päivänä maaliskuuta 1997 hyväksymän sopimuksen. Sopimusehdot ovat tämän kirjeen liitteenä ja ne muodostavat sen erottamattoman osan. Kumpikin osapuoli ilmoittaa pitävänsä tämän sopimuksen täysimääräistä soveltamista, kehityksen tarkan seuraamisen mahdollistavat puolivuosittaiset tapaamiset mukaan lukien, erittäin tärkeänä. Lisäksi Euroopan yhteisöt pitävät myönteisenä Puolan tasavallasta saatua tietoa, jonka mukaan bensiinin ja kaasuöljyn hinnat on valtiovarainministerin asetuksilla täysin vapautettu 13 päivästä helmikuuta 1997 alkaen (Monitor Polski N:o 7, 58 ja 59 kohta). Olisin kiitollinen, jos voisitte vahvistaa Puolan tasavallan hyväksyvän tämän kirjeen sisällön. Vastaanottakaa, Arvoisa Herra, korkeimman kunnioitukseni vakuutus. Euroopan unionin neuvoston puolesta >VIITTAUS FILMIIN> LIITE ÖLJYÄ KOSKEVAT SOPIMUSEHDOT 1. Hintojen vapauttaminen Puolan tasavalta jatkaa polttoaineiden hintojen vapauttamista (Puolan öljyalan rakenneuudistusta ja yksityistämistä koskevan ohjelman mukaisesti) ja aikoo tehdä lopullisen päätöksen hintojen vapauttamisesta ennen vuoden 1996 loppua, mikäli markkinoilla vallitsevat olosuhteet sen sallivat, millä tarkoitetaan sitä, että raakaöljyn hinnat vakiintuvat yhden kuukauden kuluessa tasolle, joka on noin 20 Yhdysvaltain dollaria tynnyriltä. Jos öljyn hinnat kuitenkin jäävät yli 20 Yhdysvaltain dollariin tynnyriltä, hintojen vapauttaminen aloitetaan 1 päivästä tammikuuta 1997 asteittain sillä inflaatioon olevien vaikutusten ja inflaation seurausten huomioon ottamiseksi, jolloin tavoitteena on niin pian kuin mahdollista tapahtuva täydellinen vapauttaminen. Öljyalan rakenneuudistusta ja yksityistämistä koskevassa ohjelmassa edellytetään polttoaineiden hintojen vapauttamista osana mainitun alan rakenneuudistusta. Tähän johtava kehitys alkoi vuonna 1996 "Nafta Polska" -nimisen osakeyhtiön perustamisella. Polttoaineiden vähittäishintoja valvoo toistaiseksi valtio vaatimalla yksiköitä ilmoittamaan hinnankorotusaikomuksistaan verohallinnolle, jolla on valtuudet jäädyttää kyseiset päätökset kolmen kuukauden ajaksi. Tämä määräys koskee vain kotimaassa tuotettuja polttoaineisiin kuuluvia perustuotteita. Öljyalan rakenneuudistusta koskevan ohjelman toteuttamisaikataulu edellytti hintojen täydellistä vapauttamista vuoden 1996 aikana. Syynä siihen, että asiaa koskevaa päätöstä ei ole vielä tehty, ovat maailmanmarkkinoilla vallitsevat polttoaineiden, erityisesti kaasuöljyn, korkeat hinnat. Vapauttamista on kuitenkin jo jossain määrin tapahtunut, niin että tuojilla on nyt mahdollisuus määrätä vähittäishinnat ottamalla huomioon valtionvarainministeriön vahvistama jakelumarginaali. Myös näiden vahvistettujen marginaalien tarkistaminen sisältyy hintojen vapauttamista koskevaan päätökseen. Vapauttamisen edistyessä kotimaisille tuottajille annettuja verohelpotuksia tarkastellaan uudelleen ja niistä tärkeimmät poistetaan. 2. Jalostamojen pikaista yksityistämistä ja nykyaikaistamista koskeva ohjelma Puolan hallitus jatkaa jalostamojen pikaista yksityistämistä ja nykyaikaistamista koskevan ohjelman toteuttamista. Puolan hallituksen vuonna 1995 hyväksymän "Öljyalan rakenneuudistusta ja yksityistämistä koskevan ohjelman" mukaisesti Nafta Polska -osakeyhtiö aloitti toimintansa toukokuussa 1996. Yhtiö on saanut haltuunsa 75 prosenttia viiden jalostamon osakkeista, Petrochemia Plock ja Rafineria Gdanska mukaan lukien. Vuoden 1996 loppuun mennessä yhtiön pitäisi myös saada haltuunsa CPN:n osakkeita. Jalostamojen yksityistämistä ja niiden osakkeiden myyntiä ulkomaisille koskevaa ohjelmaa on valmisteltu. Vuoden 1996 lopussa esitetään ulkomaisille sijoittajille tarkoitettu muistio. Mahdollisille sijoittajille tarjotaan jopa 30 prosenttia jalostamojen osakkeista. CPN:n osakkeista 66 prosenttia tulee jalostamojen omistukseen. 3. Varmuusvarastojen kasvattaminen Puolan hallitus jatkaa varastojen kasvattamispolitiikkaansa. Nestemäisten polttoaineiden varmuusvarastojen lisääminen soveltuvassa määrin nykyiseltä tasoltaan on tarpeen sekä energian saannin turvaamisen vuoksi että Euroopan unionin vaatimusten täyttämiseksi. Varmuusvarastojen nykyinen määrä ei riitä 30 päivää pidemmäksi ajaksi. Valtion varmuusvarastoja ja pakollisia polttoainevarastoja koskeva laki sellaisena, kuin Sejm hyväksyi sen vuonna 1996, on luonut oikeudellisen perustan varastojen kasvattamiselle. Nestemäisten polttoaineiden pakollisia varastoja koskeva kauppa- ja teollisuusministerin asetusluonnos, joka on asiaa koskevan lain soveltamisasetus ja tällä hetkellä neuvoteltavana ministeriöiden kesken, velvoittaa markkinoilla toimivat yksiköt luomaan varastot lain 15 pykälän 1 momentin mukaisesti. 4. Puolalaisten jalostamojen takaama kaikkien ostajien tasapuolinen kohtelu Puolalaisen osapuolen tiedossa ei ole tapauksia, joissa yksiköitä ei olisi kohdeltu tasapuolisesti. Jalostamojen tuotteiden myynti tapahtuu markkinaehdoin. Puolan lainsäädäntö takaa kaikille ostajille tasapuolisen kohtelun. 5. Ilman eri toimenpiteitä toteutuva lisensiointijärjestelmä Puola poistaa kaikki öljytuotteiden tuontia koskevat määrälliset rajoitukset 1 päivästä tammikuuta 1997 alkaen ja soveltaa ilman eri toimenpiteitä toteutuvaa lisensiointijärjestelmää ilman määrällisiä rajoituksia vuonna 1997. 6. Puolivuosittain järjestettävä tapaaminen Näiden toimenpiteiden soveltamisen seurantaa varten järjestetään puolivuosittaisia tapaamisia ajankohtina ja paikoissa, joista sovitaan yhteisesti. Ensimmäinen tapaaminen tapahtuu ennen vuoden 1997 maaliskuun loppua. 7. Tullisuojan taso Puolan Euroopan unionista peräisin olevien öljytuotteiden tuonnissa soveltamat tullit: >TAULUKON PAIKKA> B. Puolan tasavallan kirje Varsovassa 24 päivänä maaliskuuta 1998. Arvoisa Herra, Minulla on kunnia ilmoittaa saaneeni seuraavan tänään päivätyn kirjeenne: "Minulla on kunnia viitata Euroopan yhteisön ja Puolan tasavallan välillä 17 ja 18 päivänä lokakuuta 1996 käytyihin neuvotteluihin, jotka koskivat Puolan öljyalaa. Vahvistan, että Euroopan yhteisö hyväksyy 17 ja 18 päivänä lokakuuta 1996 neuvotellun ja assosiaatiokomitean 6 ja 7 päivänä maaliskuuta 1997 hyväksymän sopimuksen. Sopimusehdot ovat tämän kirjeen liitteenä ja ne muodostavat sen erottamattoman osan. Kumpikin osapuoli ilmoittaa pitävänsä tämän sopimuksen täysimääräistä soveltamista, kehityksen tarkan seuraamisen mahdollistavat puolivuosittaiset tapaamiset mukaan lukien, erittäin tärkeänä. Lisäksi Euroopan yhteisöt pitävät myönteisenä Puolan tasavallalta saatua tietoa, jonka mukaan bensiinin ja kaasuöljyn hinnat on valtiovarainministerin asetuksilla täysin vapautettu 13 päivästä helmikuuta 1997 alkaen (Monitor Polski N:o 7, 58 ja 59 kohta). Olisin kiitollinen, jos voisitte vahvistaa Puolan tasavallan hyväksyvän tämän kirjeen sisällön." Minulla on kunnia vahvistaa, että Puolan tasavalta hyväksyy kirjeen sisällön. Puolan tasavallan hallituksen puolesta >VIITTAUS FILMIIN>